W dźěłarni za zbrašenych w klóštrje Marijinej hwězdźe w Pančicach-Kukowje wotewru štwórtk kreatiwnu dźěłarnju „et labora“. Poskićić chcedźa tam wopytowarjam potom wšelake twory runje tak kaž kursy.
Pančicy-Kukow (bl/SN). Hišće so w nowym kreatiwnym wobłuku dźěłarnje za zbrašenych swj. Michała w Pančicach-Kukowje dźěła, zarumuje, rjedźi a pyši. Zajutřišim k wotewrjenju pak ma wšitko hotowe być.
Kreatiwna dźěłarnja „et labora“ njeměła so jako wobchod za dary wobhladować. Wona ma wopytowarjam rum za kreatiwne zhotowjenje hlinjanych tworow skićić. Zbrašeni su při tym stajnje sobu zapřijeći. „Jich twory spožčeja ideje a motiwaciju“, rozłožuje nawoda dźěłarnje swj. Michała Handrij Ošika. Runje tak móžeš sej twory cyle po swójskej předstawje tam skazać a zhotowić dać. Hižo hotowe hlinjane hornčki, wěšatka, wazy kaž tež swěčki atd. móžeš sej kupić.
szl_Latn szl_Latn szl_Latn